דויד פרץ

דויד פרץ (נולד ב-6 באוגוסט 1970) הוא זמר-יוצר ישראלי, מוזיקאי, טכנאי סאונד, מפיק מוזיקלי, עיתונאי ובעל טור. בין השאר מתמקד פרץ ביוזמות תרבות ובטיפוח סצנת המוזיקה האלטרנטיבית בבאר שבע והדרום.

==קריירה==
דויד פרץ נולד בירושלים. בגיל צעיר עבר עם הוריו לבאר שבע, ובה הוא חי עד היום. במקביל ללימודיו בישיבה תיכונית החל להתעסק במוזיקה במסגרת להקות קטנות בעיר, בעיקר כגיטריסט. בתקופה זו פגש באלעד שופן, ומשיתוף הפעולה ביניהם צמחה להקת בלובנד (דויד פרץ, אלעד שופן, יוחנן קרסל, יאיר שליידר וחגי נחתומי), שהוציאה אלבום אחד של רוק מלנכולי ב-1999 בחברת התקליטים LA4. האלבום זכה לשבחי הביקורת. הלהקה הופיעה ברחבי הארץ וחיממה או אירחה בהופעותיה את יוסי בבליקי, ירמי קפלן, אבי בללי ועמיר לב. ב-2002 התפרקה בלובנד.

ב-2002 ו-2003 הוציא פרץ עם בן צברי שני מיני אלבומים תחת השם "העברה: אופקים" בהם ביצע גרסאות עבריות חופשיות לשירים של PAPA M ולשירי בלוז אמריקנים ישנים ועלומים. הדיסק הראשון נקרא "קשת עגומה", והשני "מוות".

ב-2004 הפיק פרץ את פרויקט "שיר זר", שכלל אוסף שירים של אמנים אלטרנטיביים ישראלים שהקליטו גרסאות משלהם לשירי לאונרד כהן בתרגום לעברית. הפרויקט, ביוזמת ובשיתוף מגזין המוזיקה "השרת העיוור" יצא באלבום בו השתתפו, בין היתר, גבריאל בלחסן, שרון מולדאבי, רותם אור, שני קדר, סגול 59 ואמנים נוספים; האלבום היה זמין להורדה מהאתר בחינם, אך הפצתו נאסרה עקב בעיית זכויות יוצרים.

פרץ חיבר יחד עם אלעד שופן את פסקול סרטו של ערן קולירין "המסע הארוך", שיצא כאלבום ב-2004, והשתתפה בו גם הזמרת רות דולורס וייס ששרה את שיר הנושא "כשהלילה יורד".

בשנים 2001–2009 היה חבר בלהקה היהודית-ערבית לנסס (LENSES) עם ג'ואן ספדי, אלעד שופן ואחרים, בה ניגן על בס, קלידים והיה אחראי להקלטה וההפקה של שלושת אלבומיהם. ב-2009 הלהקה הוציאה לרשת את אלבומה השלישי והאחרון, "Ahlan Byebye", והתפרקה.

ב-2007 הוציא פרץ את אלבום הסולו הראשון שלו, "הייקו בלוז", במסגרת הלייבל Hiss Records. האלבום התקבל בביקורות נלהבות וזכה למכירות יפות. סמוך ליציאת הדיסק התפרקה "הייקו בלו (ז) בנד", הלהקה שליוותה אותו בהופעות ובהקלטות (אלעד שופן, יוחנן קרסל, ניסים (מונו) מסס ונדב אזולאי). 

פרויקט משותף עם המשורר אורי ברנשטיין, שבו הלחין ושר את שיריו של המשורר, יצא באלבום ב-2009 ונקרא "כולם מעשים בודדים" על שם שורה מתוך השיר "מעל עננים".

בשנת 2009 הצטרף פרץ להרכב האוונגרדי We Are Ghosts - פרויקט מוזיקה ספונטנית בהנהגת המוזיקאי והמפיק בנימין (מורפלקסיס) אסתרליס. אלבומיהם של We Are Ghosts זכו להתעניינות רבה בקרב קהל האינדי בישראל ומחוץ לה, ולוו בכמה הופעות בארצות הברית.

ב-2012 יצא אלבום אינסטרומנטלי בסדרת הפרעת קשב שנקרא Concerta.

אלבום הסולו השני של פרץ, "ארץ שלא שם", יצא בחודש מרץ 2016 ומתמקד בחוויות החיים שמספק המרחב הדרומי.

שיריו של פרץ זכו לגרסאות כיסוי רבות, בהן של שרון מולדאבי, דניאלה ספקטור, רות דולורס וייס, יוסי בבליקי, נועה שמר, אליוט ונטע אמיר.

===פעילויות נוספות===
דויד פרץ ב[[אנדרטת חטיבת הנגב]]
במקביל לעבודה על האלבום של בלובנד, פרץ החל להתמקצע בתחום ההקלטות. האולפן הביתי שבו הוקלט "בלו בנד" הפך לאולפני סוף היקום, וסביבו קם הלייבל העצמאי קקטוס. מעבר להקלטות, פרץ שימש גם כמפיק מוזיקלי.

עם האמנים שאיתם עבד פרץ בצורות ומסגרות שונות נמנים אלג'יר, גבריאל בלחסן, ערן צור, רונה קינן, סגול 59, פונץ', רות דולורס וייס, שרון מולדאבי, קורין אלאל, איתי בלטר, יאפים עם ג'יפים, פרויקט הגומייה, אריאל קליינר, הדרה לוין ארדי, להקת המשפחה, חגי נחתומי ו"כריכה רכה", מריונטה סול, עומרי לוי, הלהקה שלא הייתה, LENSES, טל אורן, אביעד הנדל, נועה שמר, אבי שושן, ירון בן עמי וקובי והב.

נוסף לכך פרץ פרסם בלוג בשם "יוצר השיר". החל מ-2017 הוא בעל טור שבועי בעיתון ישראל היום.

ב-2012 סיים לימודים במכון מנדל למנהיגות בירושלים.

פרץ פעיל ביצירת במות שונות לרוק אלטרנטיבי בבאר שבע וביישובי קצה אחרים, מגלה ומטפח מוזיקאים מקומיים, ומשמש "גנן תרבותי" לסצנות מוזיקה העצמאיות בדרום. עשייתו האומנותית החברתית והמקצועית בעשור האחרון שואבת השראה מחייו כיוצר בדרום הארץ. הוא משמש גם כמרצה למקצועות המוזיקה וההפקה המוזיקלית השונים במכללת BPM.

==דיסקוגרפיה==
===אלבומים===
* בלובנד (1999)
* הייקו בלוז (2007)
* כולם מעשים בודדים - משירי אורי ברנשטיין (2009)
* ארץ שלא שם (2016)

===מיני אלבומים===
* איקרוס - בלובנד (2000)
* העברה:אופקים - קשת עגומה (2002)
* העברה:אופקים - מוות (2003)
* חנוכהלילי (2012)
* לכל אשה יש שם (2012)
* סוף העולם השני שלי (2012)
* אייריס - להקת אייריס (2014)

== קישורים חיצוניים ==

* 
* [http://davidperetz.wordpress.com "יוצר השיר"] - הבלוג של דויד פרץ
* [http://hissrecords.com/david/ דויד פרץ], בלייבל Hiss Records
* [http://www.qube.co.il/ency_band.asp?e=1828&cat=32 דויד פרץ], באתר qube
* ליאור בנדרסקי, [https://web.archive.org/web/20060719050501/http://mooma.keshet-tv.com/Article.asp?GroupID=1915&ItemID=66131&ArtistID=12526 ראיון: בין המיסיסיפי לבאר שבע], באתר Mooma, ארכיון האינטרנט
* 
* 
* 
* [https://web.archive.org/web/20131005012651/http://www.kvish40.co.il/2013/05/2919/ פורץ דרך - ריאיון לעיתון כביש 40]
* 
* תימורה לסינגר, [https://www.timoralessinger.com/לפעמים-שיר-הוא-כמו-בן-אדם-רוצה-יותר-מד/ "לפעמים שיר הוא כמו בן אדם – רוצה יותר מדי" / שיחה עם דויד פרץ], באתר "סך הקול" (פורסם במקור בפורום "מוזיקה ישראלית" ב-ynet), 30 בדצמבר 2003
* 
* [http://www.haokets.org/2014/10/30/הגיהנום-תמיד-חיכה-בשקט-על-איום-החינוך-ה/ הגיהנום תמיד חיכה בשקט: על איום החינוך המקצועי], מאמר באתר העוקץ
* 

===ביקורת באינטרנט===
* 
* 
* 
* [https://web.archive.org/web/20081220051400/http://www.106fm.co.il/post/8282 "קנטטה לפסנתר"], ביקורת על המופע המשותף של דויד פרץ ואיתי בלטר בפסטיבל הפסנתר 2008, במגזין "קול הקמפוס"
* סער גמזו, [https://web.archive.org/web/20090910061602/http://www.106fm.co.il/post/11189/טוב להיות עצוב], באתר "העיר", תל אביב, 7 בספטמבר 2009
* [http://www.ynet.co.il/home/1,7340,L-1722-288-26097600,00.html "דויד פרץ, בחור בשם ריי ואנשים אחרים, 14.4 במצפה רמון"], ביקורת בפורום מוזיקה ישראלית בווי נט

==הערות שוליים==

קטגוריה:באר שבע: אישים
קטגוריה:בעלי טור ישראלים
קטגוריה:מוזיקאים ישראלים
קטגוריה:סגל ישראל היום
קטגוריה:ישראלים שנולדו ב-1970